GT Ligako 2018ko denboraldia

GT Ligako 2018ko denboraldia Galiziako Traineruen Liga edo Ipar-mendebaldeko Traineruen Liga arraun lehiaketaren hamabosgarren denboraldia izan zen. Lehen eta bigarren mailako txapelketak ekainaren 16an hasi ziren Pontevedrako Baiona herriko uretan eta abuztuaren 26an bukatu ziren Aresen, Coruñan.

Samertolameu arraun elkarteak 8. aldiz eskuratu zuen Ligako garaikurra, puntuagarriak izan ziren 14 estropadetatik 11etan garaile izan ostean. Dena den, lehia uste baino estuagoa izan zen; izan ere, 5. jardunaldian Meirako traineruak jasandako kanporatze batek liga hankaz gora jarri zuen. Aurreko denboraldian TKE Ligatik jaitsi zen Ares izan zen bigarrena, eta honek ere liga nagusira igotzeko play-offa jokatzeko txartela eskuratu zuen. Gertutik jarraitu zien Mecosen ontziak ere, txapeldunarengandik 8 eta txapeldunordearengandik 5 puntura. Ohorezko txanda Bueu elkarteak osatu zuen. Sailkapenaren beheko aldean, aldiz, 9 estropadetan azkena izan ondoren, Chapela elkarteak maila galdu zuen eta hurrengo denboraldian 2. mailan jokatuko du Coruxo eta Asturiasko Castropol elkarteekin batera. Azken hauek jaitsiera play-offean galdu zuten maila, bigarren eta hirugarren egin ostean.

Bigarren mailari dagokionez, Cabo da Cruzen bigarren ontzia izan zen irabazle eta hurrengo denboraldian aurreneko mailan arituko da Murosekin batera. Azken honek lehenengo mailan jokatzeko txartela igoera play-offean eskuratu zuen, bi estropadetan ontzi azkarrena izan baitzen.

Lehenengo maila

Partaideak

Estropadak 

1 Princesa de Asturias bandera Ares elkarteak irabazi bazuen ere, estropada ez zen puntuagarria izan hasiera batean. Akatsa buia batean izan zen, lehenengo txandan gaizki kokatua baitzegoen. Antolatzaileek bigarren txandarako hutsegitea konpondu zuten arren, Galiziako Traineruen Ligako arduradunek estropada puntuagarria ez izatea erabaki zuten. Dena den, 10 egun beranduago, Federazioak erabakia bertan behera utzi eta estropadako puntuak zenbatzea erabaki zuen.
2 Teresa Herrera Banderako emaitzak ez ziren puntuagarriak izan.
3 Nahiz eta larunbateko jardunaldian Samertolameu eta igandekoan Mecos ontzi azkarrenak izan ziren, Concello de Aresko XI. Bandera herrian gelditu zen; bi egunetako denborak batuz, arestarrena traineru bizkorrena izan zen.

Sailkapena 

1 Samertolameu kanporatua izan zen Toralla zubian zegokion zubi-begitik ez igarotzeagatik.
2 Puebla elkartea kanporatua izan zen helmugara ez zelako zegokion kaletik sartu.
3 Teresa Herrera Banderako emaitzak ez ziren puntuagarriak izan.
4 Nahiz eta 15. jardunaldian Samertolameu eta 16.ekoan Mecos ontzi azkarrenak izan ziren, Concello de Aresko XI. Bandera herrian gelditu zen; bi egunetako denborak batuz, arestarrena traineru bizkorrena izan zen.

Jaitsiera/Igoera play-offa

Bigarren maila

Partaideak

Estropadak 

1 Bi estropadetako denborak batuz, Cabo da Cruzena izan zen ontzi azkarrena eta, beraz, Cidade de Ferrol bandera eskuratu zuena.
2 Mariña Cabo de Cruzen IV. Bandera Cabo da Cruzen bigarren ontziak eraman zuen etxera, bi jardunaldietako denborak batuta traineru azkarrena izan baitzen.
3 Teresa Herrera Banderako emaitzak ez ziren puntuagarriak izan.
4 Aresko Banderako emaitzak ez ziren puntuagarriak izan.

Sailkapena 

1 Esteirana ez zen Cidade de Ferrol banderako bigarren jardunaldiko estropadara aurkeztu.
2 Cidade de Ferrol bandera bi egunetan jokatu zen eta bietako denborak batuz, Cabo da Cruzena izan zen ontzi azkarrena eta, beraz, bandera eskuratu zuena.
3 Mariña Cabo de Cruzen IV. Bandera Cabo da Cruzen bigarren ontziak eraman zuen etxera, bi jardunaldietako denborak batuta traineru azkarrena izan baitzen.
4 Virxe da Guía ez zen Cedeirako estropadara aurkeztu.
5 Teresa Herrera Banderako emaitzak ez ziren puntuagarriak izan.
6 Aresko Banderako emaitzak ez ziren puntuagarriak izan.

Erreferentziak

Ikus, gainera 
 Galiziako Traineruen Liga
 TKE Ligako 2018ko denboraldia
 KAE Ligako 2018ko denboraldia

Kanpo estekak 
 GT Ligaren webgunea

GT Liga
G